CELEX: 52012PC0461
Language: ro
Date: 2012-08-21
Title: Propunere de DECIZIE A PARLAMENTULUI EUROPEAN ŞI A CONSILIULUI privind mobilizarea Fondului european de ajustare la globalizare, în conformitate cu punctul 28 din Acordul interinstituțional din 17 mai 2006 între Parlamentul European, Consiliu și Comisie privind disciplina bugetară și buna gestiune financiară (cererea EGF/2010/015 FR/Peugeot introdusă de Franța)

|
			
		
		
		52012PC0461
		
			Propunere de DECIZIE A PARLAMENTULUI EUROPEAN ŞI A CONSILIULUI privind mobilizarea Fondului european de ajustare la globalizare, în conformitate cu punctul 28 din Acordul interinstituțional din 17 mai 2006 între Parlamentul European, Consiliu și Comisie privind disciplina bugetară și buna gestiune financiară (cererea EGF/2010/015 FR/Peugeot introdusă de Franța) /* COM/2012/0461 final - 2012/ () */
			
				
		
		
			
			   	EXPUNERE DE MOTIVE
Punctul 28 din Acordul interinstituțional
din 17 mai 2006 între Parlamentul European, Consiliu și Comisie
privind disciplina bugetară și buna gestiune financiară[1] permite mobilizarea Fondului
european de ajustare la globalizare (FEG) prin intermediul unui mecanism de
flexibilitate, în limita plafonului anual de 500 000 000 EUR,
peste rubricile corespunzătoare din cadrul financiar.
Regulile aplicabile contribuțiilor din
partea FEG sunt prevăzute în Regulamentul (CE) nr. 1927/2006 al Parlamentului
European și al Consiliului din 20 decembrie 2006 privind crearea Fondului
european de ajustare la globalizare[2].
La 5 mai 2010, Franța a prezentat cererea
EGF/2010/015 FR/Peugeot pentru o contribuție financiară din FEG, în
urma concedierilor survenite în cadrul a două filiale din grupul PSA
Peugeot Citroën (Peugeot Citroën Automobiles și Sevelnord), în Franța.
După examinarea atentă a acestei
cereri, Comisia a concluzionat, în conformitate cu articolul 10 din
Regulamentul (CE) nr. 1927/2006, că sunt îndeplinite condițiile
necesare pentru o contribuție financiară în temeiul acestui
regulament.
SINTEZA CERERII ȘI ANALIZĂ
 Date principale: ||   
 Numărul de referință FEG || EGF/2010/015 
 Stat membru || Franța 
 Articolul 2 || a) 
 Întreprinderea principală || PSA Peugeot Citroën 
 Furnizori și producători din aval || 0 
 Perioada de referință || 1.11.2009 – 28.2.2010 
 Data de începere a serviciilor personalizate || 1.1.2009 
 Data depunerii cererii || 5.5.2010 
 Concedieri în timpul perioadei de referință || 649 
 Concedieri înainte și după perioada de referință || 1 440 
 Totalul concedierilor eligibile || 2 089 
 Lucrători concediați vizați de măsurile de sprijin || 2 089 
 Cheltuieli pentru servicii personalizate (EUR) || 18 352 056 
 Cheltuieli pentru punerea în aplicare a FEG[3] (EUR) || 32 047 
 Cheltuieli pentru intervenția FEG (%) || 0,17 
 Buget total (EUR) || 18 384 103 
 Contribuția din FEG (65 %) (EUR) || 11 949 666 
1.           Cererea a fost
prezentată Comisiei la data de 5 mai 2010 și a fost completată
cu informații suplimentare până la data de 13 aprilie 2012.
2.           Cererea îndeplinește
condițiile de utilizare a FEG prevăzute la articolul 2 litera (a) din
Regulamentul (CE) nr. 1927/2006 și a fost prezentată în termenul
de zece săptămâni menționat la articolul 5 din regulamentul
respectiv.
Legătura dintre concedieri și
modificările structurale majore ale modelelor comerciale internaționale
din cauza globalizării sau a crizei financiare și economice mondiale
3.           Pentru stabilirea
legăturii dintre concedieri și criza financiară și
economică globală, Franța susține că această criză,
prin înrăutățirea perspectivelor de creștere economică
și înăsprirea condițiilor de creditare pe care le presupune, a
produs temeri persoanelor fizice cu privire la securitatea locului lor de
muncă și le-a incitat să se abțină de la achiziționarea
unui vehicul. În același timp, ținând cont de degradarea situației
economice, întreprinderile, în ansamblul lor, și-au redus la rândul lor
investițiile și, drept consecință, reînnoirea parcului lor
automobilistic. Astfel, în pofida măsurilor temporare introduse de anumite
state membre (de exemplu, programe de tip „rabla”), piața europeană a
automobilului ­– mai ales în Europa occidentală, cea mai importantă
pentru grupul Peugeot Citroën[4]
– s-a prăbușit brusc în a doua jumătate a anului 2008, cu o
scădere a înmatriculărilor de vehicule particulare și utilitare
ușoare în Europa (18 țări din Europa occidentală) de 10,7%
în cel de-al treilea trimestru și de 17% în cel de-al patrulea trimestru
din 2008, în raport cu aceeași perioadă a anului precedent.
Scăderea vânzărilor de vehicule, ca urmare a crizei financiare și
economice mondiale, a afectat direct rezultatele economice ale grupului PSA
Peugeot Citroën, care a înregistrat o pierdere de 344 milioane EUR pentru anul
2008, în condițiile în care înregistra profit (731 milioane EUR) la sfârșitul
primei jumătăți a aceluiași an.
Pentru a face față acestei crize
conjuncturale, grupul PSA Peugeot Citroën a început prin a-și reduce
puternic recursul la mâna de lucru temporară și a instaurat
măsuri temporare (de exemplu: anualizarea timpului de lucru, șomaj
parțial) pentru a-și reduce producția și pentru a-și
păstra, în același timp, salariații. Atunci când a devenit
evident că aceste metode nu vor fi suficiente pentru a-i permite să
facă față scăderii vânzărilor de vehicule, grupul PSA
Peugeot Citroën a ales să pună în aplicare un plan de apel la renunțarea
voluntară la locul de muncă. 
4.           Pe de altă parte, drept
răspuns la cererile precedente legate de sectorul automobilului[5] [6], Comisia a recunoscut deja
că acesta a fost afectat în mod deosebit de criza financiară
aflată la originea diminuării ritmului de creștere
economică, ținând cont că 60 - 80 % (în funcție
de statul membru) din vehiculele noi vândute în Europa se achiziționează
pe credit[7].
În cursul celui de-al doilea trimestru din 2009, se înregistra o scădere
de 39,5 % a numărului total de vehicule produse în Uniunea
Europeană, față de anul precedent. Criza a lovit puternic
principalii constructori de automobile europeni și pe furnizorii acestora[8].
Demonstrarea numărului de
concedieri și îndeplinirea criteriilor de la articolul 2 litera (a)
5.           Franța a transmis
această cerere pe baza criteriilor de intervenție prevăzute la
articolul 2 litera (a) din Regulamentul (CE) nr. 1927/2006, care prevăd
drept condiție pentru intervenție existența unui număr de
cel puțin cinci sute de concedieri pe o perioadă de patru luni, în
cadrul unei societăți dintr-un stat membru, incluzând lucrătorii
concediați de furnizorii și de producătorii din aval ai
societății respective.
6.           În cerere sunt menționate
649 de concedieri în cadrul grupului PSA Peugeot Citroën în perioada de referință
de patru luni, de la 1 noiembrie 2009 la 28 februarie 2010. Cererea menționează,
în același timp, alte 1 440 de concedieri ca urmare a aceluiași
plan de concedieri bazat pe renunțări voluntare la locul de
muncă și survenite, la rândul lor, în cadrul grupului PSA Peugeot
Citroën, dar în afara perioadei de referință. Toate aceste concedieri
s-au calculat în conformitate cu articolul 2 al doilea paragraf prima liniuță
din Regulamentul (CE) nr. 1927/2006.
Explicația caracterului
neprevăzut al concedierilor în cauză
7.           Autoritățile
franceze susțin că, din cauza crizei financiare internaționale,
perspectivele producției de vehicule pentru grupul PSA Peugeot Citroën s-au
prăbușit brusc. Astfel, grupul înregistrase o accelerare a creșterii
vânzărilor sale în 2007 (1,7% în prima jumătate a anului și 6,2%
în cea de-a doua jumătate, în raport cu aceeași perioadă a
anului precedent). Prin urmare, grupul prevedea, pentru 2008, o tendință
pozitivă comparabilă. Dar, criza financiară și
economică mondială – a cărei izbucnire și ale cărei
repercusiuni nu fuseseră anticipate – a spulberat complet perspectivele
pozitive ale grupului, situație pentru care acesta nu s-a putut
pregăti.
Identificarea întreprinderilor care au
efectuat concedieri și a lucrătorilor vizați de asistență
8.           Cererea privește 649 de
concedieri în cadrul celor două filiale ale grupului PSA Peugeot Citroën
(Peugeot Citroën Automobiles și Sevelnord).
 Numele întreprinderilor || Concedieri în perioada de referință 
 Peugeot Citroën Automobiles || 630 
 Sevelnord || 19 
 Total || 649 
În conformitate cu articolul 3a litera (b)
din Regulamentul (CE) nr. 1927/2006, în afara lucrătorilor concediați
în perioada de referință, sunt vizați de măsurile de
ajutorare 1 440 de lucrători concediați de aceleași
întreprinderi înainte și după perioada respectivă în urma
aceluiași plan de concedieri bazat pe renunțări voluntare la
locul de muncă. Numărul total de lucrători care pot beneficia de
pachetul coordonat de servicii personalizate cofinanțate se ridică,
prin urmare, la 2 089.
9.           Defalcarea pe categorii a
lucrătorilor vizați este următoarea:
 Categoria || Număr || Procentaj 
 Bărbați || 1 623 || 77,69 
 Femei || 466 || 22,31 
 Cetățeni ai UE || 2 028 || 97,08 
 Cetățeni din țări terțe || 61 || 2,92 
 15-24 ani || 13 || 0,62 
 25-54 ani || 1 208 || 57,83 
 55-64 ani || 868 || 41,55 
 > 64 ani || 0 || 0,00 
10.         Printre lucrătorii vizați
se numără 108 (5,2%) cu probleme de sănătate sau
dizabilități cronice.
11.         În ceea ce privește
categoriile profesionale, defalcarea este următoarea:
 Categoria || Număr || Procentaj 
 Directori || 344 || 16,47 
 Funcționari, tehnicieni și supraveghetori (FTS) || 494 || 23,65 
 Muncitori || 1 251 || 59,89 
12.         În conformitate cu articolul 7
din Regulamentul (CE) nr. 1927/2006, Franța a confirmat faptul că s-a
aplicat o politică de egalitate între femei și bărbați,
precum și o politică de nediscriminare și că aceasta se va
aplica în continuare pe parcursul diferitelor etape de punere în aplicare a FEG
și, în special, în cursul accesului la FEG.
Descrierea teritoriului vizat, a
autorităților sale și a părților interesate
13.         Concedierile vizate de
prezenta cerere afectează zece regiuni franceze situate, în mare
majoritate, în jumătatea de nord a teritoriului. În același timp,
renunțările voluntare la locul de muncă afectează mai ales
Bretania (32% dintre renunțările voluntare), Ile-de-France (25%) și
Franche-Comté (13%).
14.         Autoritatea competentă
este Ministerul Muncii, Ocupării forței de muncă și
Sănătății și, în special, Direcția-generală
Ocuparea forței de muncă și Formare profesională. Celelalte
părți interesate local sunt directorii regionali pentru
întreprinderi, concurență, consum, muncă și ocuparea forței
de muncă, precum și filialele teritoriale ale acestora. Însuși
grupul PSA Peugeot Citroën este și el un actor important și va
coordona sistemul.
Impactul preconizat al concedierilor în
ceea ce privește ocuparea forței de muncă la nivel local,
regional sau național
15.         Planul de renunțări
voluntare la locul de muncă al grupului PSA Peugeot Citroën vizează
mai ales următoarele regiuni franceze, în ordinea importanței:
–              
Bretania (1 473 de concedieri): Unitatea din Rennes se află într-o zonă de ocupare a forței
de muncă în care nivelul șomajului este inferior mediei naționale
(respectiv 7% și 9,3% în 2011), dar în care grupul PSA Peugeot Citroën
este cel mai important angajator;
–              
Franche-Comté (803 concedieri): Unitățile din Sochaux și Vesoul se află într-o
zonă de ocupare a forței de muncă în care nivelul șomajului
(12,2% în 2011) este semnificativ superior mediei naționale. Acest
teritoriu, marcat istoric de industrie în general și de cea a
automobilului în special, a fost afectat puternic de criza economică;
–              
Île-de-France (515 lucrători vizați): Unitățile din Île-de-France se situează într-o
zonă de ocupare a forței de muncă în care nivelul șomajului
(8,4% în 2011) are o tendință inferioară celui din Franța
metropolitană, dar în care ocuparea forței de muncă în sectorul
industrial scade într-un ritm mai susținut decât în alte regiuni franceze.
Astfel, între 1999 și 2008, locurile de muncă din industrie în
Île-de-France au scăzut cu 2,5% pe an în medie, față de 1,4% în
restul Franței[9];
–              
Alsacia (428 de concedieri): Unitatea din Mulhouse se află într-o zonă de ocupare a forței
de muncă puternic afectată de șomaj (11,5 % în 2011). Acest
teritoriu suferă de o scădere rapidă a ocupării forței
de muncă în industrie (‑ 4,7% între 2003 și 2007). Grupul
PSA Peugeot Citroën este principalul angajator din regiune;
–              
Lorena (400 de concedieri): Unitățile din Metz și Tremery se află într-o
zonă de ocupare a forței de muncă în care nivelul șomajului
(10,5 % în 2011) este superior mediei naționale. Acest teritoriu este
orientat în esență către sectorul terțiar, dar suferă
de o scădere persistentă a ocupării forței de muncă în
industrie (‑ 1,76 % între 2003 și 2007). Grupul PSA Peugeot
Citroën, cu cele două unități ale sale, este cel mai important
angajator privat din regiune.
16.         Planul de renunțări
voluntare la locul de muncă al grupului PSA Peugeot Citroën a afectat,
într-o măsură mai mică, și regiunile Nord-Pas-de-Calais
(142 de lucrători vizați), Picardia (50 de lucrători vizați),
Normandia inferioară (37 de lucrători vizați), Auvergne (16
lucrători vizați) și Centru (3 lucrători vizați).
17.         Pentru că angajează
peste o mie de lucrători, filiala Peugeot Citroën Automobiles a grupului
PSA Peugeot Citroën este așteptată să contribuie la
revitalizarea acestor regiuni în temeiul articolului L1233-84 din Codul muncii.
Aceasta înseamnă că întreprinderea va contribui la crearea de noi activități
și de noi locuri de muncă, pentru a atenua efectele concedierilor în
aceste regiuni.
Pachet coordonat de servicii
personalizate care vor fi finanțate și o defalcare a costurilor
estimate, inclusiv complementaritatea cu acțiunile finanțate prin fondurile
structurale
18.         Planul de renunțări
voluntare la locul de muncă lansat de grupul PSA Peugeot Citroën la 1
ianuarie 2009 avea drept obiectiv ajutorarea celor 5 100 de lucrători
vizați de acest plan. Până la 31 martie 2010, fiecare dintre acești
lucrători putea alege una dintre următoarele opțiuni:
1)                
Proiect profesional sau personal: Acest mecanism se adresează lucrătorilor al căror
proiect de reorientare profesională este clar (de exemplu, celor care își
cunosc deja viitorul sector de activitate profesională sau viitorul
angajator), dar care necesită un ajutor pe termen scurt (de una până
la trei luni) pentru a-și atinge obiectivul. Această asistență
se acordă mai ales sub formă de consiliere, formare sau ajutor pentru
crearea sau pentru preluarea unei întreprinderi. O sută treisprezece
lucrători au optat pentru un proiect profesional sau personal;
2)                
Concediul de reorientare profesională: Acest mecanism se adresează lucrătorilor care nu au un
proiect de reorientare profesională precizat la momentul renunțării
voluntare la locul de muncă și care doresc să beneficieze, pe o
perioadă care poate să ajungă până la nouă luni, de
măsuri de recalificare, de consultanță, de orientare sau de
ajutor pentru crearea sau pentru preluarea unei întreprinderi. O mie trei sute șaizeci
și nouă de lucrători au optat pentru concediul de reorientare
profesională;
3)                
Crearea sau preluarea unei întreprinderi: Acest mecanism se adresează lucrătorilor al căror
proiect de reorientare profesională constă în crearea sau preluarea
unei întreprinderi, fără de care nu necesită asistență
pentru demersurile lor. Șase sute șapte lucrători au optat
pentru crearea sau preluarea unei întreprinderi;
4)                
Ieșirea voluntară la pensie;
5)                
Ajutor pentru întoarcerea în țara de
origine;
6)                
Ajutor pentru mobilitate internă;
7)                
Ajutor pentru concediu de lungă
durată.
Cererea de utilizare a FEG vizează asistența
pentru un total de 2 089 lucrători care au optat pentru primele trei
mecanisme descrise mai sus, respectiv pentru proiectul profesional sau personal
(113 lucrători), pentru concediul de reorientare profesională
(1 369 de lucrători) sau pentru crearea sau preluarea unei
întreprinderi (607 lucrători).
În ceea ce privește concediul de reorientare
profesională, articolul L1233-71 din Codul muncii prevede că o
întreprindere care angajează peste o mie de persoane are obligația de
a propune măsurile definite în articol pentru o durată minimă de
patru luni și maximă de nouă luni. În temeiul legislației
menționate mai sus, perioada cuprinsă între cea de-a cincea și
cea de-a noua lună este, așadar, facultativă, și poate face
obiectul unei contribuții din FEG, în conformitate cu articolul 6
alineatul (1) din regulamentul care prevede crearea fondurilor. Grupul PSA
Peugeot Citroën a decis să propună această măsură
pentru o perioadă maximă de nouă luni, în funcție de postul
ocupat de lucrător, de vechimea acestuia și de locul său de
muncă. Cererea nu prevede nicio contribuție legată de concediul
de reorientare profesională pentru primele patru luni de program, care
corespund duratei minime prevăzute de lege și exclude, în aceeași
măsură, orice perioadă pe parcursul căreia lucrătorii
continuă să beneficieze de preavizul de concediere.
19.         Se propun măsurile
prezentate în continuare, iar ansamblul acestora constituie un pachet coordonat
de servicii personalizate, destinate reintegrării profesionale a celor
2 089 de lucrători vizați.
–     
Celule pentru ocuparea forței de muncă
și mobilitate: Aceste celule, 24 la număr,
oferă consultanță de orientare în ceea ce privește
căutarea unui loc de muncă și oferta de formare, asigură
accesul la programe de formare propriu-zise și oferă consultanță
în crearea de întreprinderi (de exemplu, obținerea de finanțare,
elaborarea unui plan de dezvoltare, introducere în management...). Celulele
sunt constituite din salariați ai grupului PSA Peugeot Citroën, susținuți
de participanți externi care aparțin unor cabinete de consultanță.
Activitățile lor sunt coordonate și animate de o celulă
centrală. Serviciile celulelor se propun tuturor salariaților vizați
de ajutorul din FEG.
–     
Formare pentru concediul de reorientare
profesională: Lucrătorii care au optat
pentru concediul de reorientare profesională primesc o formare
adaptată necesităților lor, identificate de celula pentru
ocuparea forței de muncă și mobilitate (de exemplu, asistență
informatică, curs de engleză…). Durata acestor formări poate
depăși cele nouă luni de concediu de reorientare
profesională prevăzute, dacă sunt incluse în parcursul de
formare stabilit împreună cu celula de orientare profesională.
–     
Formare pentru proiect profesional sau personal: Lucrătorii care au optat pentru un proiect profesional sau
personal primesc o formare adaptată realizării proiectului lor (de
exemplu, zidărie, metodologie ergonomică, zugrăveli
decorative…).
–     
Formare pentru crearea sau preluarea unei
întreprinderi: Lucrătorii care au optat pentru
crearea sau preluarea unei întreprinderi primesc o formare adaptată
realizării proiectului lor (de exemplu, asistență
contabilă, formare pentru administrarea întreprinderii…).
–     
Alocație de concediu de reorientare
profesională: această alocație
lunară, care se primește până la finalul concediului de
reorientare profesională, se ridică la 65% din ultimul salariu al
lucrătorului. Această sumă se calculează pe baza unei
participări presupuse a fi cu normă întreagă a lucrătorului
la măsuri active pentru piața muncii; dacă această
participare este mai redusă, FEG plătește lucrătorilor o
alocație calculată prorata participării lor efective.
–     
Sprijin pentru crearea unei întreprinderi: Această măsură se oferă atât lucrătorilor
care au optat pentru proiectul profesional sau personal, cât și celor care
au optat pentru concediul de reorientare profesională. Ea constă, în
funcție de necesitățile lucrătorilor vizați, din:
–                   
o primă de 6 000 EUR plătită în
două tranșe (o primă jumătate la prezentarea unui document
justificativ pentru crearea sau preluarea unei întreprinderi; restul la
prezentarea unei dovezi conform căreia întreprinderea exercită în
continuare o activitate reală la șase luni după înscrierea sa);
–                   
o primă locală de angajare de 2 000
EUR, plătită în cazul în care crearea sau preluarea întreprinderii
are loc în bazinul de ocupare a forței de muncă de la locul de
muncă inițial al salariatului care a părăsit grupul PSA
Peugeot Citroën;
–                   
o primă de sprijin pentru ocuparea unui loc de
muncă de 1 000 EUR pentru fiecare loc de muncă cu normă
întreagă creat, în limita a două locuri de muncă create;
–                   
un împrumut rambursabil de 15 000 EUR,
fără dobândă. Costul acestei din urmă măsuri se
estimează a fi de 2 900 EUR. În aceasta intră costurile de dosar
și dobânda împrumutului, facturate întreprinderii de către instituția
de credit în cauză.
20.         Cheltuielile pentru
mobilizarea FEG, care sunt incluse în cerere în conformitate cu articolul 3 din
Regulamentul (CE) nr. 1927/2006, acoperă activitățile de
pregătire a cererii de contribuție, de gestionare, de informare, de
publicitate, precum și de control al utilizării fondurilor.
Activitățile de informare propuse de
Franța cuprind publicarea mai multor articole privind cererea de contribuție
din FEG în mijloacele media ale grupului PSA Peugeot Citroën și pe rețeaua
intranet a serviciului de resurse umane, precum și plasarea de afișe
de prezentare a fondurilor în spațiile de lucru ale grupului. Pe de
altă parte, s-au difuzat afișe și pliante realizate de Comisie
cu privire la intervenția FEG prin rețelele de informare locală și
în cadrul celulelor pentru ocuparea forței de muncă și
mobilitate. Propunerea Franței prevede și difuzarea unei
comunicări externe după aprobarea cererii de către Comisie.
Pe de altă parte, autoritățile
franceze au explicat că sumele mici prevăzute pentru măsurile de
gestionare și control se datorează faptului că acestea nu
contabilizează activitățile pe care erau obligate oricum să
le realizeze în cadrul administrației de stat.
21.         Serviciile personalizate
prezentate de autoritățile franceze sunt măsuri active pe piața
forței de muncă cuprinse între acțiunile eligibile definite la
articolul 3 din Regulamentul (CE) nr. 1927/2006. Autoritățile franceze
evaluează costurile totale ale acestor servicii
la 18 352 056 EUR, iar cheltuielile pentru punerea în aplicare a
FEG la 32 047 EUR (0,17 % din suma totală). Contribuția
totală solicitată din FEG este de 11 949 666 EUR
(65 % din costurile totale).
 Acțiuni || Numărul estimat al lucrătorilor vizați || Costul estimat pe lucrător vizat (în EUR) || Costuri totale (FEG și cofinanțare națională) (în EUR)[10] 
 Servicii personalizate [articolul 3 primul paragraf din Regulamentul (CE) nr. 1927/2006] 
 Celule pentru ocuparea forței de muncă și mobilitate || 2 089 || 981,43 || 2 050 206 
 Formare pentru concediul de reorientare profesională || 700 || 3 684,59 || 2 579 213 
 Formare pentru proiect profesional sau personal || 68 || 3 131,38 || 212 934 
 Formare pentru crearea sau preluarea unei întreprinderi || 304 || 3 634,12 || 1 104 773 
 Alocație de concediu de reorientare profesională || 1 080 || 5 105,18 || 5 513 593 
 Sprijin pentru crearea unei întreprinderi || 924 || 7 458,16 || 6 891 337 
 Subtotal servicii personalizate ||   || 18 352 056 
 Cheltuieli legate de intervenția FEG [articolul 3 al treilea paragraf din Regulamentul (CE) nr. 1927/2006] 
 Pregătire și monitorizare ||   || 17 047 
 Organizare, control și trasabilitatea datelor ||   || 15 000 
 Subtotal cheltuieli pentru intervenția FEG ||   || 32 047 
 Total costuri estimate ||   || 18 384 103 
 Contribuție din FEG (65 % din costurile totale) ||   || 11 949 666 
22.         Franța confirmă
că măsurile descrise mai sus sunt complementare cu acțiunile
finanțate de fondurile structurale și garantează inexistența
dublei finanțări, ținând cont că acestea nu mai
beneficiază de niciun alt ajutor, nici din partea Uniunii Europene, nici
din partea statului francez. O convenție între statul francez și
grupul PSA Peugeot Citroën confirmă obligația de garantare a absenței
dublei finanțări.
Data la care serviciile personalizate
pentru lucrătorii afectați au început sau sunt prevăzute să
înceapă
23.         Franța a început
furnizarea serviciilor personalizate pentru lucrătorii afectați,
incluse în pachetul coordonat propus pentru cofinanțare către FEG la
1 ianuarie 2009, dată la care lucrătorii vizați au început
să beneficieze de ansamblul măsurilor prevăzute în planul de
renunțare voluntară la locul de muncă. Prin urmare, această
dată reprezintă începutul perioadei de eligibilitate pentru orice fel
de asistență care ar putea fi acordată din FEG.
Procedurile de consultare a partenerilor
sociali
24.         La 2 decembrie 2008, comitetul
central de întreprindere s-a reunit în ședință
extraordinară pentru a discuta proiectul de plan de apel la renunțări
voluntare la locul de muncă prevăzut de grupul PSA Peugeot Citroën.
Comitetul central de întreprindere s-a reunit ulterior în mai multe rânduri în
decursul anului 2009, mai ales pentru a evalua concretizarea planului de apel și
pentru a face bilanțul acestuia. Depunerea unei cereri de contribuție
din FEG s-a anunțat în cursul unei reuniuni extraordinare a comitetului
central de întreprindere, la 20 aprilie 2010. În plus, organizațiile
sindicale au fost informate cu regularitate cu privire la punerea în aplicare a
măsurilor. 
25.         Autoritățile
franceze au confirmat că cerințele legislației naționale și
cele ale legislației UE privind concedierile colective au fost respectate.
Informare cu privire la acțiunile
obligatorii în temeiul legislației naționale sau al contractelor
colective de muncă
26.         În ceea ce privește îndeplinirea
criteriilor stabilite la articolul 6 din Regulamentul (CE) nr. 1927/2006, în
cererea lor, autoritățile franceze:
·      au confirmat că măsurile care constituie responsabilitatea
societăților în temeiul legislației naționale sau al
contractelor colective de muncă nu vor fi înlocuite de contribuția
financiară din partea FEG;
·      au demonstrat că acțiunile respective vizează
sprijinirea lucrătorilor individuali și nu urmează a fi folosite
pentru restructurarea societăților sau a sectoarelor de activitate;
·      au confirmat faptul că acțiunile eligibile menționate
anterior nu beneficiază de asistență din partea altor
instrumente financiare comunitare.
Sisteme de gestionare și control 
27.         Franța a comunicat
Comisiei că gestionarea contribuției financiare va fi încredințată
Mission du Fonds national de l’emploi (Misiunii fondurilor naționale
de ocupare a forței de muncă) (FNE) din cadrul Délégation générale
à l’emploi et à la formation professionnelle (Direcției-generale
pentru ocuparea forței de muncă și formare profesională)
(DGEFP) din cadrul Ministerului muncii, ocupării forței de muncă
și sănătății. Plățile vor fi gestionate de Mission
du financement, du budget et du dialogue de gestion (Misiunea pentru finanțare,
buget și dialog de gestiune) (MFBDG) din cadrul Departamentului finanțare,
dialog și control de gestiune din ministerul în cauză. Auditurile și
controalele vor fi realizate de Mission organisation des contrôles (Misiunea
organizarea operațiunilor de control) (MOC) din cadrul Subdirecției
pentru politici de formare și control din ministerul respectiv.
Certificările vor fi asigurate de polul de certificare al Direcției-generale
finanțe publice.
Finanțare
28.         Pe baza cererii transmise de
Franța, contribuția propusă din FEG pentru pachetul coordonat de
servicii personalizate (inclusiv cheltuielile legate de intervenția FEG)
este de 11 949 666 EUR, reprezentând 65 % din costurile
totale. Ajutoarele propuse de Comisie în cadrul fondului se bazează pe
informațiile furnizate de Franța.
29.         Având în vedere cuantumul maxim
al unei contribuții financiare care poate fi acordată din FEG, în
temeiul articolului 10 alineatul (1) din Regulamentul (CE) nr. 1927/2006,
precum și posibilitățile de realocare a repartizărilor,
Comisia propune mobilizarea FEG pentru suma totală menționată
mai sus, care să fie înscrisă în rubrica 1a din cadrul financiar.
30.         Cuantumul propus al contribuției
financiare va ține la dispoziție mai mult de un sfert din suma
maximă anuală atribuită FEG pentru alocări în perioada
ultimelor patru luni ale anului, conform dispozițiilor articolului 12
alineatul (6) din Regulamentul (CE) nr. 1927/2006.
31.         Prin prezentarea acestei
propuneri de mobilizare a FEG, Comisia inițiază procedura
simplificată de trilog, conform prevederilor de la punctul 28 din Acordul
interinstituțional din 17 mai 2006, în vederea obținerii acordului
celor două componente ale autorității bugetare cu privire la
necesitatea utilizării FEG și cu privire la suma solicitată.
Comisia invită prima dintre cele două părți componente ale
autorității bugetare care ajunge la un acord, la nivelul politic
corespunzător, cu privire la proiectul de propunere de mobilizare, să
informeze cealaltă parte componentă și Comisia în
legătură cu intențiile sale. În cazul în care una dintre cele
două componente ale autorității bugetare nu este de acord cu
această propunere, se va organiza o reuniune formală de trilog.
32.         Comisia prezintă separat
o cerere de transfer, în vederea înscrierii în bugetul pentru anul 2012 a unor
credite de angajament specifice, în conformitate cu punctul 28 din Acordul
interinstituțional din 17 mai 2006.
Originea creditelor de plată 
33.         Creditele din linia
bugetară a FEG se vor utiliza pentru a finanța suma de
11 949 666 EUR necesară pentru asistență tehnică.
Propunere de
DECIZIE A PARLAMENTULUI EUROPEAN ŞI
A CONSILIULUI
privind mobilizarea Fondului european de
ajustare la globalizare, în conformitate cu punctul 28 din Acordul
interinstituțional din 17 mai 2006 între Parlamentul European, Consiliu
și Comisie privind disciplina bugetară și buna gestiune
financiară (cererea EGF/2010/015 FR/Peugeot introdusă de Franța)
PARLAMENTUL EUROPEAN ȘI
CONSILIUL UNIUNII EUROPENE,
având în vedere Tratatul privind funcționarea
Uniunii Europene,
având în vedere Acordul interinstituțional
din 17 mai 2006 între Parlamentul European, Consiliu și Comisie privind
disciplina bugetară și buna gestiune financiară[11], în special punctul 28,
având în vedere Regulamentul (CE)
nr. 1927/2006 al Parlamentului European și al Consiliului din 20
decembrie 2006 privind crearea Fondului european de ajustare la globalizare[12], în special articolul 12
alineatul (3),
având în vedere propunerea Comisiei Europene[13],
întrucât:
(1)       Fondul european de ajustare
la globalizare (FEG) a fost creat pentru a oferi sprijin suplimentar
lucrătorilor disponibilizați ca urmare a modificărilor majore
din structura comerțului mondial cauzate de globalizare și pentru a-i
ajuta să se reintegreze pe piața forței de muncă.
(2)       Domeniul de aplicare a FEG a
fost extins pentru cererile depuse în perioada 1 mai 2009 – 30
decembrie 2011 pentru a include acordarea de sprijin lucrătorilor
disponibilizați ca urmare directă a crizei financiare și
economice mondiale.
(3)       Acordul interinstituțional
din 17 mai 2006 permite mobilizarea FEG în limita unui plafon anual de
500 000 000 EUR.
(4)       La 5 mai 2010, Franța a
depus o cerere de mobilizare a FEG în ceea ce privește concedierile din
cadrul grupului PSA Peugeot Citroën din Franța, care a fost
completată cu informații suplimentare transmise până la 13
aprilie 2012. Cererea îndeplinește condițiile pentru stabilirea
contribuțiilor financiare, astfel cum sunt prevăzute la articolul 10
din Regulamentul (CE) nr. 1927/2006. În consecință, Comisia
propune mobilizarea sumei de 11 949 666 EUR.
(5)       Prin urmare, ar trebui
mobilizat FEG pentru a oferi o contribuție financiară ca răspuns
la cererea depusă de Franța,
ADOPTĂ PREZENTA DECIZIE:
Articolul 1
În cadrul bugetului general al Uniunii
Europene pentru exercițiul financiar 2012, se mobilizează Fondul
european de ajustare la globalizare (FEG) pentru alocarea sumei de
11 949 666 EUR, sub formă de credite de angajament și
credite de plată.
Articolul 2
Prezenta decizie se publică în Jurnalul
Oficial al Uniunii Europene.
Adoptată la Bruxelles,
Pentru
Parlamentul European,                     Pentru Consiliu,
Președintele                                                  Președintele
[1]               JO C 139, 14.6.2006, p. 1.
[2]               JO L 406, 30.12.2006, p. 1.
[3]               Conform articolului 3 al treilea paragraf din
Regulamentul (CE) nr. 1927/2006.
[4]               Piața europeană, în sens larg (30 de
țări), reprezintă 74% din vânzările mărcii Peugeot
și 80% din cele ale mărcii Citroën.
[5]               COM(2011) 664, 13.10.2011, Propunere de decizie a
Parlamentului European și a Consiliului privind mobilizarea FEG (cererea
FEG/2011/005 PT/Norte-Centro Automotive din Portugalia).
[6]               COM(2011) 420, 11.7.2011, Propunere de decizie a
Parlamentului European și a Consiliului privind mobilizarea FEG (cererea
FEG/2009/019 FR/Renault din Franța).
[7]               COM(2009) 104, 25.2.2009, „Răspunsul la criza
din industria europeană a automobilelor”
[8]               Direcția
Generală Întreprinderi și Industrie: «Impact of the economic
crisis on the manufacturing and construction industries – April 2009
update» (Impactul crizei economice asupra industriilor prelucrătoare
și asupra construcțiilor – Actualizare în
aprilie 2009) (http://ec.europa.eu/enterprise/newsroom/cf/itemshortdetail.cfm?lang=fr&tpa_id=0&item_id=3437).
[9]               „Industrie francilienne: des
emplois plus qualifiés et moins industriels” (Locuri de muncă mai
calificate și de natură mai puțin industrială), INSEE,
decembrie 2011, http://www.insee.fr/fr/insee_regions/idf/themes/alapage/alap378/alap378.pdf 
[10]             Rezultatele totale nu corespund din cauza rotunjirilor.
[11]             JO C 139, 14.6.2006, p. 1.
[12]             JO L 406, 30.12.2006, p. 1.
[13]             JO C […], […], p. […].